《游茅山 其三》
明代·黎民表

高蹑罡风上翠微，鸾骖相遇待晨归。金环委地无人拾，毛节随晨到处飞。

兄弟尽通仙籍少，利名真觉畏途非。朱门九锡应无分，尘海冥冥悟息机。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。